Pieter Bruegel die Jongere

duimnael|200px|*Pieter Brueghel die Jongere* deur Antoon van Dyck
**Pieter Bruegel** (ook gespel **Brueghel** of **Breugel**)  **die Jongere** (Nederlandse fonetiese uitspraak: ˈpitər ˈbrøːɣəl; gebore tussen 23 Mei en 10 Oktober 1564 - sterf tussen Maart en Mei 1638) was 'n Vlaamse skilder wat bekend is vir kopieë van sy vader Pieter Bruegel die Ouere se werk, sowel as sy eie oorspronklike werke. Die enorme uitset van sy ateljee, wat vir die plaaslike- sowel as die uitvoermark geproduseer het, het bygedra tot die internasionale verspreiding van sy vader se werk. 

Tradisioneel word Pieter Bruegel die Jongere "de helse Bruegel" genoem omdat daar geglo is dat hy die outeur was van verskeie skilderye van fantastiese en groteske uitbeeldings. Hierdie skilderye word nou toegeskryf aan sy broer Jan Bruegel die Ouere.

## Lewe
duimnael|310px|*A country brawl*

Pieter Bruegel die Jongere is in Brussel gebore as die oudste seun van die beroemde sestiende-eeuse Nederlandse skilder Pieter Bruegel die Ouere, en Mayken Coecke van Aelst. Sy vader is in 1569 oorlede toe hy slegs vyf jaar oud was. Na die dood van sy moeder in 1578 het Pieter, saam met sy broer Jan Bruegel die Ouere en suster Marie, by hul ouma Mayken Verhulst gaan woon. Mayken Verhulst was die weduwee van die kunstenaar Pieter Coecke van Aelst, en 'n bekwame kunstenares in eie reg, bekend vir haar miniatuurskilderye. Volgens die vroeë 17de eeuse Vlaamse biograaf Karel van Mander was Mayken Verhulst moontlik die eerste onderwyser van haar twee kleinseuns.

Die Bruegel-familie het omstreeks 1578 na Antwerpen verhuis, waar Pieter moontlik die ateljee van die landskapskilder Gillis van Coninxloo (1544–1607) betree het. Sy meester het Antwerpen in 1585 verlaat, en in die 1584/1585 registers van die Gilde van Sint Lukas word "Peeter Brugel" gelys as 'n onafhanklike meester.

Op 5 November 1588 trou Pieter met Elisabeth Goddelet. Die egpaar het sewe kinders gehad, van wie baie jonk gesterf het. Een seun genaamd Pieter Bruegel III was ook 'n skilder.

Hy het 'n groot aantal van Pieter Bruegel die Ouere se bekendste werke gekopieer. Sy naam en werk was in die 18de en 19de eeue grootliks vergete, totdat hy in die eerste helfte van die 20ste eeu herontdek is. Die skildery toon sy belangstelling in, en noukeurige waarneming van, die dorpslewe. Pieter Bruegel die Jongere se werkswinkel het verskeie kopieë van dié werk in verskillende formate gemaak. Daar bestaan 19 getekende en gedateerde weergawes van hierdie werk (vanaf tussen 1615–22) uit ongeveer 25 oorspronklikes en 35 twyfelagtige weergawes.

'n Verdere merkwaardige werk deur Pieter Bruegel die Jongere is die *Whitsun Bride*, wat in ten minste vyf outograaf weergawes bekend is. Nog 'n oorspronklike werk deur Pieter Bruegel die Jongere is vier klein tondo's wat die *Vier stadia van die rivier* verteenwoordig (almal by die Nasionale Galery in Praag). Aangesien sy styl nooit na sy vroeë loopbaan verder ontwikkel het nie, is dit moeilik om die besondere werk te dateer.

In verskeie gevalle is dit moeilik om vas te stel of 'n besondere werk 'n oorspronklike werk deur Pieter Bruegel die Jongere is, of dié van sy vader.
### Die Preek van die Heilige Johannes die Doper

Lêer:Pieter Bruegel the Elder - The Sermon of Saint John the Baptist.jpg|*Die Preek van die Heilige Johannes die Doper*, oorspronklike deur Pieter Bruegel die Ouere (1566), Kunsmuseum, Boedapest
Lêer:Pieter Brueghel (II) - St John the Baptist Preaching, Groeningemuseum.jpg|Kopie deur Pieter Bruegel die Jongere van sy vader se werk *Die Preek van die Heilige Johannes die Doper* (na 1616), Groeningemuseum in Brugge, met weglating van die bebaarde man in swart, wat gedraai is na die toeskouer in die oorspronklike werk
Lêer:Pieter Brueghel the Younger Preaching.jpg|Kopie deur Pieter Bruegel die Jongere van sy vader se werk *Die Preek van die Heilige Johannes die Doper* (1601-1604), EUROPEUM - European Culture Centre in Kraków

Lêer:Pieter Brueghel the Elder-The Alchemist.jpg|*Die Alchemis* deur Pieter Bruegel die Ouere, Metropolitan Museum of Art, oorspronklike ets 
Lêer:The Alchemist by Pieter Brueghel the Younger.jpg|Kopie van *Die Alchemis* deur Pieter Bruegel die Jongere, herskep in kleur op paneel 

Die grootskaalse kopieering van sy vader se oeuvre demonstreer dat daar 'n aansienlike vraag na Pieter die Ouere se werk was. Terselfdertyd het die kopieë bygedra tot die popularisering van Pieter die Ouere se werk. Sonder die seun se kopieerwerk sou die publiek nie toegang tot sy vader se werk gehad het nie, wat hoofsaaklik in elite private versamelings gehou is, soos die keiserlike versameling van Rudolf II in Praag of die Farnese versameling in Parma. Terselfdertyd het Pieter die Jongere uitbreidings gemaak op sy vader se repertorium deur sy eie variasies op sy vader se temas te maak.

## Keur uit sy werk
duimnael|380px|*Die huweliksprosessie*
duimnael|*Die Ongelowige Herder*, Aberdeen Kunsgalery
*'*n Dorpsfees*
**Aanbidding van die Wyses*
**Sensus in Bethlehem*
**Vlaamse Spreekwoorde*
**Slagting van die Onskuldiges*
*''Huweliksdans van 'n Kleinboer*
**Die Heilige Johannes se Dansers in Molenbeeck'*
**Die Alchemis*
**Die Kruisiging*
**Die Ongelowige Herder*
**Die Heilige Familie met die Heilige Johannes*
**Die Optog na Golgota*
**Die Preek van die Heilige Johannes die Doper*
**Die sewe dade van Genade*
**Die dorpsprokureur*
**Die besoek aan die Plaas*
**Winterlandskap met voëlvalletjie''

## Notas 
## Verwysings 
## Eksterne skakels